Molt estimats germans, en el Senyor:\nUna vegada més tenim avui l'ocasió de contemplar Jesús curull d'humanitat i d'atenció amorosa per a tots els qui l'envoltaven, de recordar el Jesús que vam aprendre a conèixer des de la nostra infància, aquell Jesús que aconsellava sàviament als seus oients: Estimeu-vos els uns als altres...Obreu sempre el bé...Tracteu als altres com voleu que ells us tractin...Sigueu compassius...No condemneu...Compartiu amb els qui es troben en necessitat, etc...\nL'evangeli d'avui ens ha explicat com Jesús feia perfectament allò mateix que ens recomanava a nosaltres. Quan es posava en contacte amb la gent ¡com estimava i valorava cadascun d'ells, com els escoltava i es compadia, com els ajudava i els restituïa la salut, com els acollia i els perdonava! Notem que, encara que Jesús estimava tothom per igual i els volia ajudar a tots, únicament ho podia fer eficaçment amb els qui se li apropaven, creien en ell i li tenien confiança. Hem admirat segurament el que li va ocórrer amb aquell oficial romà -pagà ell- que sent estranger, tenia una humilitat tan gran i una confiança tan ferma en Jesús, que ni tan sols es va atrevir a anar-lo a buscar personalment, sinó que hi va enviar uns ancians israelites perquè, en el seu nom, anessin a demanar-li la curació del seu criat malalt. L'home estava tan segur del poder i de la bondat de Jesús que, quan aquest es trobava ja prop de casa seva, va enviar uns altres emissaris, a dir-li: Senyor, no us molesteu: jo no sóc digne que entreu a casa meva; per això ni tan sols m'he atrevit a venir jo mateix a trobar-vos. Digueu-ho només de paraula i el meu criat es posarà bo.\n¿Us adoneu, germans, de la nostra immensa sort pel fet de conèixer Jesús, estimar-lo i confiar en ell? Probablement algunes persones no ens valoren degudament, no ens escolten o no ens donen importància; però Jesús ens coneix personalment a cadascun, sap quins són els sentiments del nostre cor, coneix les dificultats amb que ensopeguem, ens ajuda a superar-les i s'uneix a nosaltres amb una amistat fidel per a tota la vida; amistat i fidelitat que queda demostrada i garantida per la comunió a que estem convidats tots els diumenges i fins i tot els altres dies, si podem i ho desitgem. La mateixa paraula comunió significa una íntima relació d'amistat on Jesús i nosaltres intentem posar al uníson la nostra manera de pensar i els sentiments més pregons, les nostres intencions i els més preferits anhels per a tota la nostra vida, així com l'elecció dels valors dintre dels quals ens proposem viure.\nAquestes reflexions ens ajuden a descobrir en profunditat la importància de l'Eucaristia dominical en vistes a aquella vida humana i cristiana que sincerament tots desitgem assolir. Perquè comprenem que, si volem que l'Eucaristia dominical ens serveixi de debò i ens transformi i enriqueixi, no podem assistir-hi d'una manera passiva i rutinària, sinó amb aquella fe i esperança activa amb que el centurió romà va fer arribar a Jesús el seu problema i la petició d'auxili, servint-se d'intermediaris, perquè es considerava indigne de comparèixer davant de Jesús.\nTrobant-nos amb Jesús cada diumenge, rebent-lo en la comunió, i escoltant la seva paraula servida en la lectura de l'Evangeli i acomodada a la nostra situació, per l'homilia del celebrant, aprendrem a viure més i més com ens convé i com li agrada a Jesús que visquem; fins que els altres vegin en el nostre rostre serè i feliç la presència del Senyor, i les nostres obres siguin reflex de la bondat i de l'amor de Déu, que Jesús va fer visible en aquest món per la seva presència.


compromís – Pàgina 10 – TV Digital Ontinyent\nEl proper 29 de juny es constituirà la nova assemblea de la Mancomunitat de municipis de la Vall d’Albaida. Després que el PP perguera la majoria que tenia a la darrera legislatura, Compromís per Ontinyent ha volgut recalcar que “El nou canvi que demana la societat també cal que afecte al principal orgue de govern dels pobles i ciutats de la Vall d’Albaida” Des del partir s’ha insistit en que són molts els reptes que la Mancomunitat té plantejats: Recuperar la gestió del tractament de residus, solucionar tots els procediments judicials oberts, executar d’una vegada per totes el Pla de Minimització de Residus de la Vall d’Albaida, incloent l’execució de la corresponent planta per al seu tractament. Garantir la viabilitat econòmica del projecte Trèvol. Millorar la gestió i transformar l’actual canera comarcal en un Centre d’acollida d’animals de companyia. Repensar els serveis mancomunats que s’han de prestar i els que …\n13/06/2015\tDestacat, Política\nEnric Morera dona suport a la plataforma contra la planta d’animals a la Pobla del duc\nEnric Morera, Síndic de Compromís i cap de llista per la circumscripció de València a les properes eleccions del 24 de maig, visitava la Pobla del duc per tal de donar suport al nou col·lectiu de Compromís per La Pobla de Duc que per primera vegada es presenta a les eleccions municipals. Morera que es va reunir amb el candidat a l’alcaldia de COMPROMIS, Leon Mompo, membres de la llista i ciutadania en general que va voler participar a una trobada ciutadana, va recordar que els ajuntaments d’Otos i d’Ontinyent a proposta de COMPROMIS havien interposat recursos contenciosos administratius davant la tramitació administrativa per ubicar una planta de residus d’animals morts a la Pobla del Duc. “No anem a tolerar que els pobles d’interior siguen els oblidats en matèria d’inversions educatives, sanitàries, de comunicació, de serveis i per contra es pretenga ubicar instal·lacions nocives que no aporten res bo a la …


8 de maig – Trobada de referents de Biblioteca escolar | Servei Educatiu Vallès Occidental VIII\nUna biblioteca, un “espai de llibres”, és un espai de llibertat. De trobada amb l’altre i amb un mateix. Tot allò que ja sabem, però que tants nens i joves encara no han descobert. L’era està canviant, les tècniques, les aproximacions al llibre.\nTrobem-nos, creem un espai millor encara, encara més acollidor, generós i seductor. Veient-nos i parlant, i que sorgeixin idees, xocs d’opinions, i experiències compartides que ens enriquiran a tots. Parlem de nou com des dels orígens, com si tot estigués per fer i tot fos possible.\nCom si la nostra trobada fos la primera conversa d’on va sorgir la idea d’una biblioteca. Perquè bibliotecaris, mestres, escriptors i lectors es nodreixen d’aquest vers de Martí i Pol, “que tot està per fer i tot és possible”.\nParlem, passem doncs a la casa de tots per fer-la més gran i amb més portes i finestres. Benvinguts!\nJosep Lluís Badal, escriptor i professor de llengua i literatura catalana\nIntervindran en aquesta trobada Josep Lluís Badal (escriptor i professor de l’INS Puig de la Creu de Castellar del Vallès), Enrique Turpin (crític literari i professor de llengua i literat ura a l’INS Puig de la Creu) i Maria Olivé (mestra de l’Escola Josep Gras de Sant Llorenç Savall).\nEls tres compartiran les seves experiències de centre relacionades amb la biblioteca escolar. Qui millor que aquests mestres i professors, que estimen els llibres, per parlar-nos de la importància de potenciar les bibloteques escolars i fer visibles els llibres?\nAquesta trobada per a referents de biblioteca escolar és oberta a tots els lletraferits, i als docents interessats en apropar la lectura a nens i joves. Us hi podeu incriure en aquest enllaç.


Namíbia: solidaritat per canviar les coses - Servei Civil Internacional de Catalunya\noctubre 10, 2017novembre 27, 2018\nEn motiu del 35 aniversari de l’SCI a Catalunya, he tret la pols dels records i dels àlbums de fotos. No cal que entrem en el perillós tema de les matemàtiques, ni que ens posem a cantar amb en Serrat quants anys fa que tenim vint anys… el que està clar, és que ni tenim l’ànima morta, i que ens sentim bullir la sang! Som una colla de jovenalla, que vàrem participar d’aquest magnífic projecte. I que arrel d’aquesta fantàstica coincidència, ens anem retrobant periòdicament: calçotades, excursions… Hi ha algunes èpoques en que, per temes de salut o per altres qüestions, les trobades són més espaiades. Però això no ens amoïna, perquè ens comuniquem per fum…vull dir que el nostre grup de watsapp -otramente dicho” INSERSCI, per la joventut dels seus components- treu fum durant tot l’any. Hi ha èpoques i per diferents motius que està a tocar d’incendiar-ne -preparació de festes sorpresa d’aniversari, organització de caps de setmana, de caminades, de calçotades, èpoques electorals i de referèndums… Les opinions són “tuticolori”. El que ens uneix és la gran amistat, el compartir uns sentiments de solidaritat, el desig de pau, i unes ganes incommensurables de “hacer cosas”… I una passió desaforada per les “fiestas y festejos”, que era crec recordar un dels grups de treball més actius a la nostra època de les “viejas glorias”. I per damunt de tot, un gran respecte per la pluralitat i un gran sentit de l’humor.\nEns uneixen els records compartits, les batalles que recordem quan tenim ocasió de retrobar-nos a la vora del foc, o sense foc, tornar a explicar els mateixos acudits, cadascú els seus… que sempre ens fan tanta gràcia! No tinc clar si riem perquè són graciosos els acudits, o és que la memòria ens juga males passades, i ens pensem que el sentim per primer cop. Tot això per pena dels nouvinguts, que han de suportar les explicacions de les mateixes batalletes una i una altra vegada. Som com nens!. Les rememorem perquè ens porten a moments feliços viscuts, conviscuts. Perquè ens sentim orgullosos d’haver participat en la creació i funcionament de l’SCI.\nAnècdotes per parar un tren, per riure molt: nervis, molts dies i moltes nits de reunions. Corredisses, entrevistes, hores enganxats al telèfon. Redactar cartes, escrits, notes de premsa. Contactar amb mitjans de comunicació. Amb entitats col·laboradores. Moltes xerrades i actes diversos en espais també diversos. Activitats múltiples, en moltes poblacions. Recórrer el país, de vegades en cotxe, en tren…o inclús de copilot del voluntari alemany que conduïa l’Unimog, que tot sovint no podia evitar que se li escapés el típic “chaise”, especialment en mig del trànsit de Barcelona.\nObrim plaça temporal de suport en comunicació de l’SCIParticipa al seminari “Youth Tools For Our Common Diversities” a Diyarbakir


Senzill o no: ronda setmanal de psicties de celebritats? | CAT.Superenlightme.com\nSenzill o no: ronda setmanal de psicties de celebritats?\nAbans, quan vaig escriure Notes de Salut Mental, que solia fer un article setmanal anomenat "Dissabte seny." Bàsicament, era una ronda de totes les anades i vingudes de salut mental interessants que em vaig trobar amb cada setmana, però no tenen el temps per dedicar un post sencer a.\nNo sé si vaig a començar una cosa similar aquí en Celebrity Psychings, però sí que crec que avui en dia - nit de Nadal - seria un bon moment per compartir alguns dels articles, esdeveniments, etc. He agregat un marcador en els últims dies. Ja saps, per donar-li algunes coses interessants per navegar a través de més de la temporada de vacances, i me la oportunitat de retardar túnel carpià només una mica més.\nI qui sap? Si t'agrada, potser podria convertir-se en una cosa setmanal.\nEn notícies llibre, Madness Voluntari de Norah Vincent: El meu any d'objectes perduts al manicomi es preveu que arribarà a les botigues a finals de desembre. Vincent és una autora que, després de passar un any i mig vivint com un home (que va proporcionar el material per a la seva Self Made-èxit de vendes home), es compromet a tres institucions de salut mental diferents no només per trobar un tractament per a la seva depressió, però a també obtenir nou material que es porta a mirar el sistema d'atenció de salut mental dels Estats Units.\nTambé, el New York Times ha publicat una revisió de la teràpia Americana de Jonathan Engel: La pujada de la psicoteràpia en els Estats Units, i Blogcritics Magazine està cantant les lloances d'Edith Edwards i el seu llibre dels fantasmes de Turtle Nest (que sembla incloure un fantasma amb una malaltia mental - hmm...).\nPel que fa a les pel·lícules, A Christmas Tale, una petita pel·lícula de vacances davant dels problemes de salut física i mental d'una mateixa família, ha estat rebent crítiques variades. Rolling Stone va encantar, mentre que EUA Avui en dia no ho va fer. The New York Times ofereix un clip perquè vostè comprovi cap a fora.\nEnfocament en grans celebritats és un cop més sobre Britney Spears, aquesta vegada pel seu ús dels elefants en el seu video musical de "Circ". Això només em va cridar l'atenció perquè GayWired.com presenta la història com "Britney Beats malaltia mental... I els elefants?" que, per a mi, va ser simplement agafant a un clau roent per a un titular intel·ligent. Ah, i DigitalJournal.com toca en les aparences de Britney durant l'any passat i s'espera que realment ha tingut força cura de la salut mental; en realitat és un article bastant decent i no em paparra vegada.\nI, en la categoria de gent normal que fa coses grans, Marc Kullman, un professional de negocis de Memphis, que va haver de vendre el seu negoci després de ser diagnosticat amb el trastorn bipolar, va ajudar a fundar la Fundació Nacional bipolar any passat i recentment va protagonitzar un anunci de servei públic per la fundació per ajudar a promoure la fundació i assenyalar el perill d'estigma.\nAixí que què et sembla? Sí o no per aquest article setmanal? Qualsevol categoria específica relacionada amb la salut mental en els mitjans de comunicació que li agradaria veure-hi? Deixa'm saber!\nMentrestant, gaudir de les seves vacances!\nLex muller del príncep detecta incidents inquietants, pèrdua de fills\nCelebritats o no: recursos per fer front als acosadors\nFalta el ventilador de justin Bieber que va trobar mort\nSegons sembla, Rihanna treballa per reconciliar-se amb Chris Brown\nEminem comparteix batalla amb la desordre de dèficit datenció, augment de pes\nCites en línia: 7 maneres de protegir-vos contra fer-vos mal


Monarquies – Capvespre\nPosted By: Jaume 27 setembre, 2020\nUna altra dada que m’ha cridat l’atenció és que encara hi ha força països a Europa que tenen la monarquia com a forma de govern. Són Noruega, Suècia, Dinamarca, Gran Bretanya, Luxemburg, Bèlgica, Holanda, Espanya i Liestenstein, i si contemplem Àsia, Àfrica i Oceania en trobaríem bastants més. Xoca perquè això que el rei o la reina et vinguin per l’herència, per una qüestió de sang i no per l‘elecció dels ciutadans, és difícil d’acceptar. Com si tothom no fos igual! Precisament dies enrere en vaig estar parlant llargament amb un meu nebot, que em deia que el model monàrquic va contra la democràcia.\nA mi la monarquia tampoc m’agrada. Però no m’atreveixo a dir que no sigui democràtic quan països tan avançats la sostenen. Són monarquies parlamentàries o figuratives, i el poble les accepta i fins i tot les defensa, les estima i se’n senten orgullosos. El cas més conegut seria el de la Gran Bretanya. O el d’Holanda. La monarquia encarna la tradició i s´ha convertit com l’emblema del país, com ho són els vestits de gala que s’endossen determinades persones que exerceixen oficis tradicionals i pompoos, com el de jutges o de soldats de la guàrdia nacional.\nPerò no deixa de ser un model antiquat, que progressivament va sent substituït per la república parlamentària. I no cal dir quan el rei o la reina arriben a degradar-se ,com estem vivint amb a monarquia borbònica d’Espanya. A sobre, hi ha l’aspecte econòmic: resulta molt car mantenir una monarquia! I no dieum si ens roben!\n¿Imaginaríem una Catalunya independent presidida per un rei?\nFotos: reis/reines de Gran Bretanya, Luxemburg, Holanda i Espanya\nSigues el primer en comentar on "Monarquies"


Hootsuite, el gestor de xarxes socials que necessites! - FeinesPerTreballar.cat\n« Màster en Comunicació, Periodisme i Humanitats; una altra forma d’informar\nEspanya és el país europeu que més treballadors autònoms ha perdut durant els primers nou mesos de 2011 »\n•Importa i crea llistes de Twitter, unes llistes que podràs guardar en columnes.\n•Actualitza, crea columnes i llegeix l’activitat dels perfils de Facebook i LinkedIn. Es fa de forma similar a Twitter.\n•Programa els continguts de les xarxes socials: permet programar els Tweets i l’estat dels perfils de Facebook i LinkedIn. D’aquesta forma qualsevol hora del dia serà bona per publicar una informació.\n•Publica els continguts escollits.\n•Afegeix les pàgines de fan que tu prefereixis.\n•Ofereix llibertat en quant al disseny. Així, cada usuari pot ordenar les categories en les pestanyes i columnes que més li agradin.\n•Extreu columnes amb codi html perquè puguis inserir-les al teu web o blog.\n•Crea estadístiques: amb aquest programa pots controlar, per exemple, l’efecte que ha tingut un missatge a través de gràfics i estadístiques. També podràs saber el nombre de usuaris que han vist tal enllaç o des de quin país.\n•Inclou una versió pel mòbil.\nQuè et sembla aquesta forma de gestionar les xarxes socials de la teva empresa? Creus que és eficaç?\nThemes: Hootsuite, xarxes socials\nComments of “Hootsuite, el gestor de xarxes socials que necessites!”


Jornades de Portes Obertes a l’EPSEM celebrades el 13 de febrer, el 6 d’abril, el 18 de maig i el 18 de juny de 2019. L’Escola obre les seves portes als estudiants de batxillerat que aquests dies visiten les nostres instal·lacions i reben sessions informatives dels estudis que poden cursar a l‘EPSEM, així com de les seves sortides professionals. També participen en diverses demostracions realitzades als laboratoris. Aquest any han vingut uns 600 estudiants.\nSessions informatives màsters 2019. Jornades de portes obertes pels estudis de màsters celebrades el 6 d’abril i el 18 de maig de 2019 a l’EPSEM.\nParticipació al Saló de l’Ensenyament 2019 que va tenir lloc del 20 al 24 de març de 2019 a Barcelona. Aquesta fira concentra tota la informació sobre els diferents estudis que es poden cursar a Catalunya. Sota el lema “Canvia el món amb la UPC” la UPC va participar amb un estand de 120 m2 dedicats a la informació sobre els estudis de grau per àmbit de coneixement i un punt d’informació general.\nAssistència al Saló de Màsters i Postgraus FUTURA a la Fira de Barcelona, per a la promoció dels Màsters de l’EPSEM: 22 i 23 de març del 2019.\n9 i 10 d’abril de 2019\n3 a 6 d’abril de 2019\n17 a 19 de maig de 2019\nDel 26 al 29 de juny de 2019\nRealització de 19 visites a 18 centres de secundària a càrrec de professorat de l’Escola, realitzant sessions informatives sobre els estudis que es poden realitzar a l’EPSEM.\nCiencia en acción, Viladecans, del 5 al 7 d’octubre 2018. Els programes d’activitats “Temps de STEM” i “Recursos prácticos para acercar la química al aula”, van ser Mencions d’Honor de la XIX edició del concurs, valorant la implicació i el compromís del centre universitari de Manresa per comunicar amb la societat.\nCodeweek, 26 d’octubre de 2018. Taller «Crea el teu propi videojoc amb Snap!» de dues hores per alumnes d’ESO i BAT.\nSetmana de la Ciència 2018. Del 9 al 18 de novembre de 2018 va tenir lloc la Setmana de la Ciència amb l’objectiu d’apropar la ciencia i la tecnologia a la ciutadania i promoure les vocacions científiques entre els més joves. A l’EPSEM es va realitzar un taller, quatre xerrades, 2 exposicions i un «Escape Room» obert a tothom realitzat a la BCUM.\nL’escola és la seu a la Catalunya central de la primera fase del concurs Copa Cangur 2019, que es va realitzar el dijous 24 de gener de 2019. Es tracta d’un concurs matemàtic convocat per la Societat Catalana de Matemàtiques, adreçat a alumnes de 2n i 3r d’ESO. En l’organització hi col·laboren diversos serveis de l’escola (UTG, comunicació, centre de càlcul, consergeria...), i professorat del deptartament de Matemàtiques, coordinat per M. Alsina, que forma part de la Comissió de Catalunya que elabora els problemes del concurs i en gestiona l’organització general.\nAl concurs hi van participar 182 estudiants, en 26 equips, de centres de la Catalunya Central. No van poder participar 4 equips andorrans inscrits per culpa de la neu.\nOlimpíades de Geologia. El 8 de març de 2019 es va celebrar a l'EPSEM la fase territorial de la Catalunya Central de la 10a Edició de les Olimpíades de Geologia. Aquest esdeveniment és organitzat per l’AEPECT (Asociación Española para la Esnsenyanza de las Ciencias de la Tierra). En total hi van participar un centenar d’estudiants de 1er i 2on de Batxillerat. Aquest acte va consistir en la realització d'uns exàmens teòrics i pràctics sobre geologia bàsica.\nTemps de Robots (EPSEM, BCUM i Biblioteca Ateneu), del 3 de juny al 12 de juliol. Iniciativa sorgida de l’EPSEM amb un programa d’activitats que te com objectiu divulgar les matèries que s’imparteixen en el centre i establir vincles amb els centres de secundària. Activitats pensades per a infants, per a famílies, per a adults i per a professors.\nCol·laboració amb la Societat Catalana de Matemàtiques en la realització de les Proves Cangur de Matemàtiques realitzades el 21 de març de 2019 a l’EPSEM. Van participar 690 alumnes de secundària de 21 instituts de la Catalunya Central. En paral·lel a les proves es van realitzar tallers relacionats amb els diversos graus de l’EPSEM.\n5 tallers durant la jornada de les Proves Cangur de Matemàtiques 2019: Surveying, Dibuixa i imprimeix en tres dimensions, Colourful chemistry i Les TIC i internet de les coses: exemples i demostracions, relacionats amb la localització GPS, les eines de disseny CAD, la química i les TIC, tots organitzats i dirigits per professorat de l’escola.\n4a edició del Programa Premium TEQxC2. 24 i 25 d’abril de 2019.\nEl programa TEQxC2 té com a objectiu donar a conèixer la professió d'enginyer/a químic/a mitjançant la realització de pràctiques al laboratori i la participació en seminaris impartits per professionals externs, investigadors i professorat de l’Escola. Adreçat a estudiants de batxillerat de la Catalunya Central, aquest any va comptar amb la participació d’estudiants de cinc centres de Manresa, Olesa, Santpedor i Súria.\nArduino Day, 15 i 16 de març de 2019: L’Arduino Day és un esdeveniment mundial organitzat per la comunitat Arduino i dinamitzat des de els fundadors, que té l'objectiu de fer pinya compartint experiències i coneixement, a la vegada que tothom pot aprendre més coses sobre aquesta plataforma Open Source.\nDurant els dos dies que ha tingut lloc el Arduino Day, hi han participat a prop de 60 persones, entre organitzadors, col·laboradors i assistents a les activitats on s'han realitzat més 11 hores de formació gratuïta (tallers, demostracions i presentacions de projectes). Entre els assistents hi podem trobar a estudiants de 3 i 4 d'ESO, batxillerat i universitaris, així com a professors de secundaria i cicles, formadors d'extraescolars, professionals del món de la tecnologia i aficionats.\nDia Internacional de les Noies TIC, 26 d’abril de 2019. Ja jornada va consistir en la realització del taller Crea el teu propi joc amb Snap! i la xerrada a càrrec de Jael Freixanet, graduada en Física per la UB, Solution Architect a Emark i participant a estades de gènere i ciència. Van participar unes 60 noies.\nSetmana Europea Geoparcs. Del 30 de maig al 8 de juny de 2019. El Geoparc i els seus centres associats organitzen periòdicament activitats i esdeveniments per divulgar i promocionar aquest ric patrimoni del territori, uns dies en els que es convida als ciutadans a descobrir els Geoparcs.\nArran de l'activitat "Temps de Robots" va néixer l'exposició itinerant "Bits, volts i ones: La història de les TIC". Quin aspecte tenien els primers robots? Com és possible comunicar-se amb un robot que es troba a Mart? Com ha evolucionat la intel·ligència de les màquines al llarg de la història? La resposta a aquestes i moltes altres preguntes es van poder trobar en aquesta exposició. Des de les calculadores mecàniques fins als robots actuals, l'exposició recorre la història de la informàtica, l'electrònica i les comunicacions, des dels orígens fins arribar als robots de l'actualitat.\nBCUM: del 3 al 16 de juny de 2019, Biblioteca de l’Ateneu Les Bases: del 17 al 30 de juny de 2019, Biblioteca del Casino de Manresa: de l'1 al 12 de juliol de 2019.\nTallers tecnològics de diferents temàtiques: "Robots Lego", "Programació App" i “Vols construir un cotxe TVdirigit?”. S'han realitzat un total de 40 tallers pels alumnes de 4rt d’ESO, 1er i 2n de batxillerat de diferents instituts d’arreu de Catalunya. En total hi han assistit uns 1030 estudiants.\nEl projecte 7deMATES s’ha dut a terme durant el curs 2018-19, en la que ha estat la seva 4a edició, com a programa estable d’implicació de l’escola amb l’entorn per fomentar l’experimentació i el raonament matemàtic en joves de 2n i 3r d’ESO, com a base de les enginyeries.\nEs van realitzar 7 sessions, en dissabtes al matí al llarg del curs, de 3 hores de durada dinamitzades per professorat, tant de secundària com d’universitat, liderats per M. Alsina, coordinadora i impulsora del projecte. El grup es reuneix periòdicament a l’escola, i el professorat que en forma part valora positivament l’EPSEM. El programa arriba a molts joves i les seves famílies, pel que es realitza una jornada inicial de presentació (20 octubre 2018), amb més d’un centenar de participants, i les seves famílies, que inclou també una presentació de l’escola.\nLes dates i temes de les sessions amb el grup de 32 joves seleccionats van ser: 17 de novembre, Reptes de nombres; 15 de desembre, GeoGebra; 19 de gener, Jocs i simulacre Copa Cangur; 16 de febrer, Ponts i camins; 16 de març, César i enigma; 6 d’abril, Frisant pels moviments del pla; 4 de maig, la cloenda.\nL’EPSEM és seu d’un dels grups del programa Anemx+mates, adreçat a joves de 4rt d'ESO, que s’ofereix en 6 punts de Catalunya, de manera que Manresa és la seu a la Catalunya Central, coordinada per M. Alsina.\nHi han participat uns 40 joves de les comarques de l’entorn, escollits pels centres, durant 9 sessions de 3 hores en dissabtes al matí, des d’octubre de 2018 fins a maig de 2019.\nA la primera i última sessió, hi participen també les famílies, i se’ls fa una xerrada de promoció de l’escola. Interrelaciona l’escola amb professorat d'universitat i secundària que imparteixen temes especialitzats en cada sessió.\nIoT: Internet de les Coses. Del 25 al 28 de juny de 2019 es va realitzar el taller IoT: Internet de les Coses, de 16 hores, per introduir l'estudiantat a les TIC (informàtica, electrònica i comunicacions) mitjançant el concepte d'Internet de les Coses. Es van treballar temes de programació, Arduino, telegram, comunicacions... Dirigit a estudiants de 3r i 4t d'ESO, batxillerat i cicles formatius.\nVols construir un cotxe Tvdirigit? De l’ 1 al 5 de juliol de 2019 es va realitzar aquest taller de 20 hores per introduir els estudiants al món de l'enginyeria mitjançant el disseny i construcció d'un cotxe dirigit amb un comandament a distància. Es van treballar temes de disseny i impressió 3D, geologia, química, electrònica, mecànica, programació... Dirigit a estudiants de 3r i 4t d'ESO i batxillerat.\nConstrueix un robot amb Lego Mindstorm. Del 8 al 12 de juliol de 2019 es va realitzar aquest taller de 20 hores per introduir als estudiants en el món de la robòtica amb Lego Mindstorms. Es va realitzar el muntatge de diferents robots, estudiant els sensors que es poden utilitzar i com es pot programar per fer diferents funcions. Dirigit a estudiants de 5è i 6è de primària i 1r i 2n d'ESO.\nActivitats per professorat de secundària\nTaller d'arduino. De l’1 al 5 de juliol de 2019. Arduino és una plataforma de desenvolupament programable molt assequible. Aquest curs de 28 hores pretén mostrar el potencial de la computació física en general i d'Arduino en particular, per tal de ser utilitzat a les aules dels instituts com una excel·lent eina pedagògica.


Diem Prou! paga els impostos amb vals de 20 € per a gent amb pocs recursos – Cornudellaweb / PrioratDigital / Segle21.cat\nDiem Prou! paga els impostos amb vals de 20 € per a gent amb pocs recursos\nLa plataforma liderada pels siuranencs Andreu Bartolomé i Maria Casademunt van pagar els impostos distribuint vals de 20 € per anar a comprar a les botigues del mercat de Reus\nEn la darrera assemblea de Catalunya Més, celebrada a Siurana, es va aprovar la dissolució del partit\nAndreu Bartolomé. Foto: Aleix Moldes (Nació Digital)\nLa plataforma Diem Prou!, impulsada l’any 2012 pels empresaris i veïns de Siurana Andreu Bartolomé i Maria Casademunt, va pagar els impostos corresponents al primer trimestre de 2015 distribuint a Reus vals de 20 euros a persones amb pocs recursos. En total es van repartir uns 115 vals, el que equival a 2300 euros, pertanyents a la liquidació de l’Impost de Societats i l’IVA. L’acció va tenir lloc el passat 18 de juny, amb l’ajut de la Parròquia de Sant Joan de la capital del Baix Camp.\nAmb els vals, els receptors podien anar a comprar a les botigues del mercat de Reus. «Ha estat colpidor constatar la coneguda realitat: que mentre alguns tenim la sort de viure sense cap mancança n’hi ha d’altres que no tenen assegurat un plat a taula». Segons comenta Bartolomé, una botiguera del mercat li va explicar que «hi ha hagut una dona que s’ha posat a plorar en veure que estava comprant al mercat, una cosa que devia fer molt temps que no feia», i apunta que «no ens considerem persones especialment bones. De fet el que donem no és res més que els nostres impostos, una obligació com qualsevol altra empresa. Però sí que ens considerem persones responsables, que davant la feblesa dels nostres governants ens plantem denunciant la seva barreja d’incompetència / traïdoria / covardia, que en gran mesura és la causa de la situació d’aquestes persones».\nD’altra banda, també van donar part dels impostos a l’escola Dr. Piñol i Aguadé de Cornudella de Montsant, «també afectada per la mala administració dels nostres governants». La donació va consistir en una ajuda econòmica, no especificada però que es correspon «a una part restant de l’IVA» per tal que el col·legi compri material.\nNo barrejar independència i sobirania\n«Qualsevol decisió que pren el Parlament de Catalunya en referència als afers dels catalans és sobirania. I en aquest sentit fa més de 7 anys que vam encarregar la Hisenda Pròpia. I els nostres governants diuen que no poden, que no els deixen… Que cal la Independència per poder tirar endavant… Mentida!».\nSegons la plataforma, «la Sobirania la tenim, com la té qualsevol poble en el món democràtic, el que cal és exercir-la». «És en l’exercici d’aquesta sobirania que decidirem les nostres dependències i independències, com qualsevol altre país, bàsicament ho farem com a conseqüència de les afinitats / interessos amb altres països. Podem preguntar als catalans per la nostra dependència o independència d’Espanya». «És més, els catalans hem demanat ser preguntats sobre això. Però no podem condicionar el funcionament del nostre país a aquesta qüestió».\nDiem Prou!, aposta per un Govern «valent, fidel i competent», i afirma que fa tres anys, el Conseller Mas Colell «va dir que calia fer un Tancament de Caixa. Potser va ser la darrera vegada que vam sentir-li dir allò que realment pensava. Algú el devia avisar que fer allò significava desencadenar un procés sense marxa enrere. I és clar, hi ha molta gent a Catalunya que viu de què aquest país no funcioni com molts voldríem. El Conseller no va tornar a parlar-ne».\nAl llarg dels darrers tres anys, la plataforma ha estat reclamant a l’ATC (Agència Tributària de Catalunya) que els facilités els formularis de l’IVA i el de l’Impost de Societats, però segons afirmen, només han rebut silenci com a resposta «i mentrestant, a totes les ciutats de Catalunya, hi ha gent sense feina que passa gana i botiguers i autònoms amb ganes d’ajudar a capgirar aquesta situació. A què esperem?».\nCatalunya Més, el malaguanyat fill de Diem Prou!\nUn altre dels projectes impulsats per Andreu Bartolomé, la fundació del partit polític Catalunya Més, va acabar amb la dissolució del mateix en la darrera assemblea, celebrada a Siurana fa un mes. «La nostra intentona de fer una proposta política no ha tingut èxit. Érem conscients de les mínimes possibilitats però tot i això teníem la sensació que ho havíem d’intentar», explica. Tot i haver posat més de 50.000 euros propis en estudis i disseny per a crear el partit, Bartolomé reconeix que «no hem estat capaços de convèncer i aconseguir la militància mínima per fer viable la proposta».\nCatalunya Més va néixer l’any 2013, però té els seus orígens dos anys abans, quan arran de la campanya Diem Prou!, Maria Casademunt i Andreu Bartolomé van arribar a la conclusió que només aconseguirien el país que desitjaven a través d’un partit polític «que treballés des de l’honestedat, la coherència i la responsabilitat». Així es van preparar els fonaments de Catalunya Més, comptant amb el suport d’un equip de més de 100 persones i amb un lideratge assumit per Bartolomé.\nCarles X. Cabós 6 de Juliol de 2015 Andreu Bartolomé, Catalunya Més, Cornudella, Diem Prou!, política, Priorat, Siurana\n3 respostes a “Diem Prou! paga els impostos amb vals de 20 € per a gent amb pocs recursos”\nRetroenllaç: El Consell Comarcal del Priorat inicia la desconnexió amb Espanya - CornudellaBlog\nRetroenllaç: La sobirania dels Parlaments no consisteix a proclamar-la sinó en exercir-la\nRetroenllaç: “La sobirania dels Parlaments no consisteix a proclamar-la sinó en exercir-la” – Des de les Aubagues\nAnterior Entrada anterior: Els Brivalls de Cornudella fan castells de sis a Alcover\nSegüent Entrada següent: 8a Jornada Literària de Cornudella: Dotze autors i nou escenari


Alcoi - S’ADJUDIQUEN MILLORES EN EL PARTERRE PER MÉS DE 50.000 EUROS\n23-02-2018 | Visitas:174\n’Ajuntament d’Alcoi ha adjudicat les obres per millorar el Parc Pintor Gisbert, conegut com «El Parterre» a ACA Asfaltos y Construcciones Aitana per un import de 53.856,71 euros, iva inclòs. A més, està previst dur endavant actuacions en diferents parcs i jardins de la ciutat pròximament com són el parc de Batoi, Cervantes o el riu Riquer, entre d’altres.\nAquest parc tenia un problema quan plovia ja que a l’arena ‘albero’ que estava a les zones per a vianants es feia fang i es produïen tolls. La sorra serà renovada, i rebrà un tractament de fixació que evitara danys en cas de pluja. Les obres començaran el dimecres 28.\nA més, es farà un canvi que reduirà de forma considerable el consum hídric i facilitarà el manteniment del parc, ja que les actuals prades de gespa natural passaran a ser de gespa artificial.\n«Aquest parc es una zona emblemàtica de la nostra ciutat. L’any passat vam recuperar la font i ara portarem endavant una sèrie de millores importants. Millores que també hi ha previstes a altres parcs i jardins, on adequarem zones de jocs infantils, prades i arbrats segons les indicacions dels tècnics municipals que anirem aprovant i desenvolupant de manera esglaonada», ha explicat el regidor d’Obres i Serveis, Jordi Martínez.


El públic assistent s’hi haurà d’inscriure prèviament perquè se li assigni un seient i alhora l’Ajuntament disposarà de les seves dades per fer-ne la traçabilitat si fos necessari. I tal com s’especifica al cartell de l’acte, serà obligatori l’ús de mascareta en tot moment, així com mantenir la distància de seguretat. D’altra banda, la Sala Gran de La Fàbrica es desinfectarà i ventilarà amb antelació.\nQuant a l’organització del concurs de disfresses, les persones participants pujaran a l’escenari per separat, on mostraran la seva disfressa al jurat i, tot seguit, tornaran al seu seient. Només en aquest moment es cridarà a la o el següent concursant.


La FaPaC Lleida demana a les famílies que apostin per l'escola pública en l'inici de la preinscripció per al curs vinent\nper Redacció dimarts, 21 de març 2017 - 14:21h\nAlumnes de P-4 de l'escola Pardinyes de Lleida duent a terme una activitat de robòtica. | LleidaDiari.cat\nLa FaPaC a Lleida fa una crida a les famílies perquè «es treguin les etiquetes i els prejudicis» i apostin per l'escola pública, davant l'inici dijous de les preinscripcions per al curs escolar 2017-2018. Des de l'entitat, consideren que l'escola pública «és la que garanteix uns criteris de qualitat, aposta per la convivència i la cohesió social i facilita el desenvolupament de cada infant». Així mateix i davant un moment de caiguda de la natalitat, la FaPaC reclama a Ensenyament que es comenci a replantejar la concertació de places en escoles privades i aposti més per la pública perquè «és l'escola de tothom, on totes les creences hi són benvingudes, on no hi ha segregació per gènere i on la diversitat és un valor afegit,pensant cap a la convivència de la resta de la societat».\nLa FaPaC a Lleida ha organitzat aquest dimarts una acció a l'escola Pardinyes de la ciutat de Lleida amb l'objectiu de reivindicar l'escola pública, davant l'inici de les preinscripcions per al pròxim curs escolar. Els alumnes del centre han desplegat unes lletres que formaven la frase L'escola pública és qualitat. El vocal de la junta territorial de la FaPaC a Lleida, Albert Font-Tarrés, ha fet una crida a pares, mares i tutors legals perquè apostin per l'escola pública perquè «és la que garanteix uns criteris de qualitat i de convivència per fer possible una societat millor, al mateix temps que desenvolupa les característiques i potencialitats de cada infant». Així mateix, ha demanat a les famílies que abans de preinscriure els seus fills «es treguin les etiquetes i els prejudicis» i coneguin els projectes educatius que ofereixen les diferents escoles públiques de la demarcació «per tal de trobar aquells que d'adiguin més amb els seus fills». A la vegada, la FaPaC a Lleida ha reclamat una major aposta d'Ensenyament cap a l'escola pública i, davant la caiguda de la natalitat, l'entitat considera que el departament s'hauria de començar a replantejar la concertació de places a l'escola privada, segons ha manifestat Font-Tarrés.\nD'altra banda, la presidenta de la junta territorial de la FaPaC a Lleida, Elisa Solé, ha valorat positivament la posada en marxa el pròxim curs de l'institut-escola del barri del Secà de Sant Pere, a Lleida, i de l'institut d'Alpicat. De la mateixa manera, ha destacat la voluntat de la Conselleria de no tancar cap línia de P3 a la demarcació davant un lleuger repunt de les preinscripcions prevista per al curs 2017-2018. «Des d'Ensenyament se'ns ha dit que no es tancaria cap línia i pensem que no hi hauria d'haver cap sorpresa en aquest sentit», ha assenyalat Solé. Cal recordar que en l'actual curs es van tancar a Lleida dos línies de P3, una a l'escola Joan Maragall i l'altra al Joan XXIII, ambdues a la capital del Segrià. Pel que fa a les escoles i instituts d'alta complexitat on es limitarà la ràtio a 22 alumnes a P-3 i a 27 a primer d'ESO, la presidenta de la FaPaC a Lleida ha reclamat que la mesura no s'hauria de circumscriure només a aquests centres sinó que s'hauria d'estendre a totes les escoles i instituts públics.


El sindicat ultra afirma que el manifest que van presentar és una "falta de respecte i acatament a la Constitució"\n2 min. Madrid 14/02/2014 13:46\nEl sindicat ultra Manos Limpias ha presentat aquest divendres una denúncia contra els 33 jutges catalans que han signat un manifest en el qual donen suport a la legalitat de la consulta a Catalunya, en considerar que han comès una infracció disciplinària molt greu per "falta de respecte i acatament a la Constitució". En la denúncia presentada davant el Consell General del Poder Judicial (CGPJ), Manos Limpias entén que la declaració dels magistrats no està emparada pel dret a la llibertat d'expressió i de manifestació.\nPer contra, els 33 jutges catalans van fer públic un manifest pel dret a decidir en què defensen la legalitat de la consulta sobiranista "a l'actual marc constitucional" i "interpretat a la llum de la normativa internacional". Entre els signants hi figuren Montserrat Comas, que va ser vocal del Consell General del Poder Judicial (CGPJ) entre 2001 i 2008 i expresidenta de l'Observatori de Violència de Gènere; els dos instructors del cas Palau, Juli Solaz i Josep Maria Pijuan; jutges d'instrucció com Josep Maria Miquel Porres i Josep Niubó, i el magistrat de l'Audiència de Barcelona Santiago Vidal.


L’UJI incrementa l’índex d’inserció laboral dels seus egressats segons l’informe d’implantació del Model Educatiu de la Universitat\nL’informe sobre la implantació del Model Educatiu de l’UJI presentat al Claustre destaca l’alt índex d’inserció laboral dels egressats de la Jaume I, que se situa entre el 56,25% dels graduats i el 84% dels doctors, el que evidencia que, a major nivell de formació, millors són els indicadors d’ocupabilitat. En concret, el 56,25% dels graduats durant el curs 2015/2016 es troben treballant un any després de finalitzar la titulació, i el 62,80% dels que es troben treballant ho fan en llocs ajustats al nivell d’estudis, mentre que un 10,70% treballa per compte propi, segons les dades d’ocupació corresponents als titulats enquestats un any després d’haver finalitzat els seus estudis. Aquestes xifres milloren respecte a l’enquesta anterior en la qual el percentatge de graduats que es trobava treballant era del 32,40%.\nPel que fa a titulats i titulades en màsters de l’UJI, les últimes dades també milloren i es passa d’un 53,90% a un 68,75%, sent el percentatge d’egressats que treballen en una ocupació ajustada al seu nivell d’estudis del 72,50%. En aquest cas, el percentatge de titulats que treballa per compte propi és del 16,36%.\nCal destacar que l’índex d’ocupabilitat s'incrementa fins al 84% quan es tracta de titulats i titulades en Doctorat.\nL'informe sobre la implantació del Model Educatiu de l’UJI també destaca que, segons el resultat de l'avaluació docent del curs acadèmic 2015/2016 de professors i professores de grau i màster, s'eleva a un 87,7% el percentatge del professorat que aconsegueix la qualificació de notable o d'excel·lent.\nEl percentatge suposa un lleuger increment respecte al curs anterior, quan la suma d'aquestes dues qualificacions se situava en un 85,5%. Resulta més que significatiu l'increment del professorat que obté un excel·lent, que passa d'un 16 a un 29,8%.\nD'altra banda, el Model Educatiu de l’UJI, entre els seus plans ha avançat en la consolidació de les relacions de l’UJI amb l’entorn social: institucions, organitzacions i empreses, i també amb els centres educatius de les etapes prèvies a la universitària.\nEl Model Educatiu de l’UJI està basat en 10 principis relacionats entre si que s’apliquen a través de plans, programes i accions tenint en compte tres etapes: etapa preuniversitària, etapa de formació universitària i etapa postuniversitària. En total s’han desenvolupat 24 plans i 86 programes.


5 mètodes per estalviar en el seu habitatge Notícies de l'aigua Aiguapura Fadecen\nData: 11/01/2012, Font: (Facilisimo.com)\nEncara que ens sembli que tenim un habitatge saludable, segur que hi ha parts que podem millorar per aconseguir estalviar en les factures i aconseguir la màxima eficiència energètica. En aquest article us deixem cinc mètodes que hem de revisar per estar ben segurs de no desaprofitar res d'energia.\n1. Electrodomèstics i bombetes:\nEl més senzill per reconèixer el rendiment energètic d'un aparell elèctric o una bombeta és sens dubte la seva etiqueta energètica. Recordeu que les categories A i l'A + són les més eficients.\n2. Piles recarregables:\nEstalvien diners i produeixen menys residus, que són molt tòxics per al medi ambient, especialment si es tracta d'un aparell que gasta molt i s'utilitza sovint. Una pila recarregable pot arribar a substituir fins a 1500 sol ús. Si el carregador és solar, millor que millor.\n3. Purificadors d'aigua:\nExisteixen descalcificadores d'aigua, filtres d'aigua i fins i tot equips més complexos com els d'osmosi inversa. Tots aquests equips tenen com a funció el millorar la qualitat de l'aigua de casa nostra. D'aquesta manera li treuen la calç, el clor, metalls, i bacteris pel que podràs beure aigua més saludable, a més d'estalviar aigua a la bugada en necessitar menys detergent i els electrodomèstics duressin molt més.\n4. Calderes de condensació:\nEncara que aquestes calderes d'alt rendiment funcionen amb gas com les de tota la vida, consumeixen un 30% menys de consum d'energia gràcies a un sistema que reutilitza la calor produïda en la combustió i les fa més eficients, a més de reduir en un 70% les emissions de gas contaminants.\nSi a més el termòstat és programable, molt millor, ja que en poder controlar la temperatura del teu habitatge, no gastaràs més del necessari. Pots programar perquè s'encenguin abans d'arribar o abans d'aixecar del llit. S'estima un estalvi al voltant d'un 13% d'energia i diners. Serveixen tant per a la caldera, calefacció i aire condicionat com per a les aixetes de la dutxa.\nSabia que per només baixar 1 º C la temperatura del seu termòstat, podrà estalviar més energia que si canvia 500 bombetes per noves bombetes de baix consum?\nPenseu en el gran benefici d'instal · lar un termòstat programable si encara no el té. Amb una despesa de calefacció i aigua calenta que representa més o menys el 80% del total de l'energia que es consumeix en un habitatge, instal · lar el sistema de regulació de la calefacció adequat marcarà la diferència en l'eficiència de la caldera i sobretot en les factures de la calefacció.


De la mort d’una àvia a la mort de Catalunya-nord ?\ndivendres, 18 de febrer de 2011 09:47\nSóc fill d’emigrants valencians instal·lats a França. A la meva família els avis parlaven en català-valencià però els pares ja no ho feien, se m’adreçaven en francès per millorar la meva integració al nostre nou país. Per tant, durant molts anys quan ja havien desaparegut els altres avis, la meva àvia materna va ser l’últim lligam fort amb les meves arrels que em quedava. I doncs, quan ella també va morir, es va produir una cosa estranya.\nSomni d'una Via-Estela nord-catalana.\ndiumenge, 13 de febrer de 2011 17:34\nAquesta nit he fet un somni estrany. Estava mirant la tele i a la pantalla hi apareixia una presentadora molt encantadora. Presentava el telenotícies-vespre en un rossellonès impecable, un rossellonès envejable que mai no reeixiré a parlar. Justament estava dient que, a partir d'ara, aquest noticiari, el podrien veure també els de la diàspora nord-catalana a París i a tot l'hexàgon per mitjà de la TNT-satèl•lit. M'estava veient un canal de televisió local irreal anomenat «TV3:Via-Estela».\ndimarts, 1 de febrer de 2011 16:26\nEl 23 de gener del 2011, va ser un data cabdal pel que concerneix l’etiquetage dels productes venuts al Principat de Catalunya. A partir d’aquest dia, tal i com ho preveu el Codi de Consum aprovat a començament de l’estiu 2010 al Parlament Català, les grans empreses han de fer figurar en català les dades bàsiques dels productes que comercialitzen.\nEnsenyament bilingüe del català a Catalunya-Nord : un horitzó tapat ?\ndissabte, 15 de gener de 2011 13:00\nAl principi d’aquest mes de gener, a pocs dies d’interval, dos escriptors coneguts de Catalunya-Nord han publicat a Internet dos articles que parlen, entre altres coses, de les dificultats que coneix l’ensenyament bilingüe (immersiu o paritari) a les nostres comarques.\nEl primer va ser l’Alà Baylac-Ferrer : el 7 de gener, va penjar al seu blog un escrit titulat : «L’ensenyament bilingüe en català en pana a Catalunya-Nord».\nEl segon va ser en Joan Lluís-Lluís : el 10 de gener, va publicar al diari EL PUNT un article que porta per títol : « Uns malentesos entre bretons i francesos »


Flam de nous i ratafia - Pa amb vi i sucre\nAvui per postres flam de nous i ratafia; aquesta és una recepta que vaig veure fa molt de temps al cuines de TV3 i que avui després de temps sense fer-la he decidit recuperar-la i posar-la dins la llista dels meus preferits. És molt fàcil de fer, així que no teniu excusa!\nPublicat el 16 gener 2016 a Postres, Receptes\tper\tSònia Berengueras 0 Comments\nIngredients per 4-6 flams\n1/ l de llet\nPer començar en un cassó posarem a escalfar la ratafia i la flamejarem fins que perdi tot l’alcohol. Ho retirarem del foc i la deixarem referedar.\nEn un altre cassó farem el caramel amb 75 g de sucre i un parell de cullerades d’aigua.\nMentres, en un bol posarem la llet, els ous, el sucre restant i les nous i ho triturarem. Finalment hi afegirem la ratafia i ho tornarem a triturar.\nEn el motlle o motlles que volgueu fer servir hi posarem una mica de caramel i els omplirem amb la massa dels flams.\nHo courem al bany maria a 200º durant 30 minuts aproximadament.\nflam nous ratafia


Fotos de Nadal (14/11/2017) – AFA CEIP Es Molinar\n7 de Novembre de 2017 21 de Novembre de 2017 AMIPA Es Molinar Altres activitats\nLes fotos es podran recollir a partir de divendres 24 de novembre a dimarts 28 de novembre, a les oficines de l’AMIPA, a les 9.00 i a les 14.00, i divendres horabaixa de 15.30 a 16.30.\nEl preu de les còpies extra es poden consultar en aquest document. Teniu fins dilluns dia 27 dimarts dia 28 de novembre per demanar i pagar les còpies extra. Us avisarem quan estiguin les còpies extra a l’AMIPA per venir a recollir-les.\nNecessitam voluntaris per ajudar a repartir les fotos, si ens podeu donar una mà passau per l’AMIPA els dies indicats. Moltes gràcies per la vostra col·laboració.\nUn any més s’acosten les dates nadalenques i, com cada any, us oferim tenir un bonic record dels vostres fills. Hem canviat de fotògraf i esperam que vos agradi el canvi.\nAquest any les fotos de Nadal es realitzaran el dimarts 14 de novembre de 15.30h a 18.30h al menjador de l’escola al tercer pis, a l’aula de fusió/art, ja que la fotògrafa munta un petit decorat per fer les fotos.\nTots aquells que estigueu interessats en fer les fotos als vostres fills, preguem us passeu per l’oficina de l’AMIPA els següents dies:\ndilluns, dimecres i divendres de 9:00h a 9:30h o de 14:00h a 14:15h\ndimarts i divendres de 15:30h a 16:30h\nLa data límit per inscriure’s i reservar hora és el dilluns dia 13 de novembre.\nS’ha de fer el pagament en el moment de la inscripció.\nPreu: 18€ socis / 22€ no socis\n6 postals 15*20\n2 calendaris 20*30\n2 fotos color 13*18\n2 fotos B/N 13*18\n1 foto color 20*25\n1 imant 6*8\nImportant: hauran de venir vestits amb colors llisos, sense dibuixos ni ratlles, per favor !!!\nPodeu veure un exemple del treball de la fotògrafa en aquest enllaç: Dossier fotos Nadal\nEtiquetat fotos nadal\nSubvenció AMIPA per a sortides escolars


Qui som | Auto Nayox, Servicio Citroën, Honda, Mercedes, Seat, Skoda, Toyota en Golmés, província de Lleida\nAuto Nayox va ser creat l’any 2010 a la població de Tàrrega, com a Servei de Venda i Reparació del Grup Nayox a la comarca de l’Urgell, donant servei a les marques Audi, Citroën, Honda, Mercedes, Seat, Skoda, Toyota i Volkswagen.\nPosteriorment, al juliol de 2012 ampliem les instal·lacions de Tàrrega i inaugurem les instal·lacions de Golmés, donant servei als clients del Grup Nayox a les comarques de l’Urgell i Pla d’Urgell.\nLes 2 instal·lacions estan certificades com Serveis Oficials en Postvenda de SEAT i CITROËN, en les que disposem d’una superficie total de més 5.500 m2 destinats a la reparació i venda de vehicles.\nA Auto Nayox tenim com a prioritat satisfer les necessitats dels nostres clients i per això, volem consolidar-nos com el Taller multimarca "de confiança" a la nostra demarcació.\nEl nostre compromís amb la Qualitat i Servei fan que ambdues instal·lacions estiguin certificades amb la norma de Qualitat ISO 9002 en processos i el Segell de Qualitat CESVIMAQ amb nivell plata en les reparacions de Xapa i Pintura.\nEl nostre creixement ha estat possible per la plena confiança que els nostres clients han dipositat en nosaltres. Per tot això, posem a la disposició dels nostres clients les nostres instal·lacions, on trobarà la nostra exposició de vehicles nous i d'ocasió i tots els nostres serveis de postvenda: recanvis, taller mecànic, elèctric i de xapa i pintura.\nLa nostra atenció és personalitzada, assessorant en tot moment al client i oferint tots els nostres serveis.


Territori lector: Gastón | Bloc de Lletres\n← Agustí Bartra\nPresentació del documental Ciutat Vella C.B. →\nPosted on 25 Novembre 2008\tby blocdelletres\nAmb Gastón potser heu compartit algun cop la taula d’estudi, o l’heu vist estudiant per la Biblioteca amb el seu MacBook. Deixem que el nostre convidat d’avui es presenti ell mateix:\nEm dic Gastón Omar Oberti Oddi, tinc 26 anys i sóc estudiant de la Universitat de Barcelona. Vaig néixer a l’Argentina, per això vaig fer el meu primer any d’universitat en aquell país. La carrera que vaig començar va ser Traducció d’Anglès, però de seguida ens vam traslladar a Espanya i aquí em van convalidar el que havia fet a l’Argentina per assignatures de la Llicenciatura en Filologia Anglesa, una carrera que no existeix al meu país d’origen.\nQuins han estat els teus estudis a Espanya?\nVaig estudiar la llicenciatura a la Universitat de Jaén. Des que era petit he estudiat anglès, a més a més, a la carrera em va cridar molt l’atenció la teoria literària.\nQuan vaig acabar els meus estudis de grau, vaig decidir continuar amb els estudis de tercer cicle. Així, vaig fer els cursos de doctorat a la Universitat de Jaén. Però, necessitava un canvi a la meva vida personal i també a l’acadèmica, doncs, vaig decidir continuar els estudis a la UB.\nQuè et va empènyer a triar la Universitat de Barcelona?\nVaig triar aquesta universitat i aquesta ciutat per moltes raons. En primer lloc, volia viure en una ciutat més gran amb més oportunitats d’oci, culturals, acadèmiques, etc. En segon lloc, vaig triar aquesta casa perquè coneixia el que seria el meu director de treball de recerca, el Dr. Rodrigo Andrés González i volia que ell em dirigís la tesi de llicenciatura.\nLa meva intenció era continuar la recerca al voltant de la literatura gai contemporània escrita en llengua anglesa. Finalment, em van convalidar els cursos de doctorat i em vaig matricular al màster: Construcció i Representació d’Identitats Culturals dins l’especialitat Estudis de Parla Anglesa. Vaig fer algunes assignatures del màster i finalment vaig acabar el treball de recerca que dóna accés a la tesi doctoral.\nAquest treball de recerca el vaig escriure sobre l’anàlisi d’una novel·la autobiogràfica de l’escriptor americà Edmund White. Els temes amb els quals he estat treballant han estat: els límits de l’autobiografia (escriptor vs. narrador), l’escriptura de supervivència (el narrador té la SIDA i molts del seus contemporanis també la pateixen i acaben morint, però no ell) i la malenconia del narrador des d’un punt de vist freudià i de gènere.\nQuins estudis que estàs cursant actualment?\nActualment, he pres la decisió de descansar una mica del món acadèmic (és a dir, de la investigació) i he començat un altre màster, però per a ser professor d’espanyol per estrangers (Màster Expert en Espanyol com a Llengua Estrangera en Àmbits Professionals). Em trobo molt còmode en aquest nou màster i, a més a més, tindré una nova sortida professional amb aquests estudis. De totes maneres, com que no vull deixar la recerca, tinc la intenció de continuar amb la tesi més endavant.\nQuina ha estat la teva activitat darrerament a la Biblioteca?\nLa veritat és que no recordo quin va ser l’últim llibre que vaig demanar en préstec a la biblioteca, però segur que tenia a veure amb el meu treball de recerca que vaig acabar fa un mes. Vaig demanar en préstec interbibliotecari un llibre de la Judith Butler que va ser fonamental per al meu assaig, hi havia un capítol sobre la relació entre la formació del gènere (i també de la sexualitat) i la malenconia, es diu The Psychic Life of Power. Theories in Subjection (1997).\nTambé he demanat articles a altres universitats espanyoles i he treballat amb la base de dades MLA per buscar articles sobre l’Edmund White. Ara estic consultant llibres que parlen sobre el gènere del substantiu en castellà ja que he triat aquest tema per a un dels treballs que he de fer pel nou màster.\nPer plaer estic llegint The Married Man de l’Edmund White (en anglès) i La Clau Gaudí, d’Esteban Martín i Andreu Carranza, aquest últim ha estat un regal perquè no és el tipus de llibre que jo normalment llegiria, però em va molt bé per practicar català.\nQuins web visites habitualment o ens pots recomanar?\nEn relació amb les webs que visito normalment, he de dir que solc llegir els diaris per Internet, especialment El País i Clarín (de l’Argentina). Utilitzo el Facebook per estar en contacte amb els meus companys de màster. També miro sèries de televisió (ja que per elecció no tinc televisió a casa meva) per YouTube o altres pàgines. Moltes gràcies!\nGràcies a tu, Gastón. Ens veiem per la biblioteca!\nAquesta entrada s'ha publicat en Literatura, Territori lector i etiquetada amb anglès, lectors. Afegiu a les adreces d'interès l'enllaç permanent.\n2 respostes a Territori lector: Gastón\n15 gener 2009 a les 3:58\nhey… como puedo conectarme con Gastón? desde ya gracias…\n15 gener 2009 a les 11:55\nEi… David, intentaremos ponerte en contacto con Gastón. Me alegro de poder ayudaros 🙂


Normalització Lingüística col·laborarà amb Escola Valenciana en la campanya ‘Voluntariat pel Valencià’ – Noticies en Valencià de València Castelló i Alacant\n15 octubre, 2017 vlcseo 495 Views 0 Comments\nL’Ajuntament subvencionarà les sessions de conversa, en què una persona valencianoparlant ajuda a la seua parella lingüística a expressar-se amb fluïdesa\nLa regidoria de Normalització Lingüística de l’Ajuntament de Castelló col·laborarà amb la Fundació Escola Valenciana en l’organització d’activitats de difusió i promoció de l’ús del valencià. A més d’impartir per primera vegada cursos de valencià als veïns i veïnes, l’Ajuntament es compromet a través d’un conveni signat el passat 6 d’octubre a desenvolupar les sessions de conversa incloses en la campanya ‘Voluntariat pel Valencià’. L’equip de govern aprofundeix d’aquesta manera en les polítiques de promoció de la llengua vernacla incloses en l’Acord del Grau.\nEl regidor de Normalització Lingüística, Ignasi Garcia, destaca que, amb aquest acord, “l’equip de govern no fa altra cosa que complir amb la seua obligació de difondre i estendre l’ús de la llengua pròpia del País Valencià en tots els àmbits de la vida quotidiana”. “Un no acaba d’estar integrat plenament en la societat en què viu si no és capaç d’entendre i expressar-se en l’idioma d’eixe territori”, assenyala Garcia.\nLes sessions de conversa són un servei que pretén crear nous parlants sense classes teòriques ni exàmens. Es tracta de posar en contacte una persona valencianoparlant amb una altra que vol aprendre a parlar el valencià de forma fluida. El resultat són les parelles lingüístiques, formades per un voluntari i un alumne que queden una hora a la setmana, durant 10 setmanes, per conversar en valencià en situacions reals i quotidianes. El servei, totalment gratuït per als interessats, compta amb el reconeixement de l’Acadèmia Valenciana de la Llengua i des de la seua creació l’any 2005 ha format prop de 3.000 parelles lingüístiques.\nLa subvenció de l’Ajuntament a Escola Valenciana servirà per a cobrir les despeses i costos d’impressió, elaboració i distribució dels materials, cartells i tríptics de les sessions de ‘Voluntariat pel Valencià’.\nLa Fundació Escola Valenciana porta treballant des de 1990 en el propòsit de promocionar activitats lúdiques relacionades amb l’ús de la llengua, potenciar la coordinació del professorat i treballar per la normalització plena del valencià en els àmbits privat i oficial, així com en els mitjans de comunicació.\n← El curs de l’Escola Municipal de Teatre comença el dilluns amb dos grups infantils i altres dos d’adults\nEl PP proposarà al tripartit bonificacions fiscals per a empreses locales i avantatges per a les que decidisquen instal·lar-se a Borriana →\nLa principal novetat són les anomenades aules obertes, una iniciativa que permetrà als aficionats assistir al procés de formació dels


Cómo escollir el parquet més adequatSolvia Magazine | Solvia Magazine\nCómo escollir el parquet més adequat\nÉs un dels elements decoratius més populars que compta, tanmateix, amb partidaris i amb detractors. Instal·lar parquet a casa té els seus pros i les seves contres . És elegant i confortable, però pot ser car i requereix cures especials.\nDecidir-se a instal·lar parquet a casa és només el primer pas del procés: després et tocarà triar el sistema, el material, la forma, el color… Tens nombroses opcions. Abans d’optar per una opció determinada, convé que valoris aquests aspectes:\nSistema d’instal·lació. Els clàssics terres de parquet van encolats a terra i són més massissos. Tenen un acabat de més qualitat, però també són més costosos d’instal·lar, més cars i menys ecològics perquè necessiten més fusta. Amb el temps s’ha anat imposant el parquet flotant, en què les peces no van encolades a terra, sinó que s’uneixen entre elles. La qualitat no és la mateixa, però tenen un preu més assequible.\nMaterial. L’elecció del material dependrà dels teus gustos, de l’ús que tingui i del teu pressupost. Si busques un resultat més autèntic, et pots decantar per la fusta natural; però tingues present que és delicat i de preu elevat. Si prefereixes una solució més econòmica o vols instal·lar el parquet en una zona de pas freqüent, és millor que triïs el laminatge.\nForma i colors. Actualment, el parquet t’ofereix infinitat de possibilitats decoratives. Si t’agrada seguir les últimes tendències, pots triar alguna de les propostes més innovadores dels fabricants. Si prefereixes una decoració duradora, pots buscar un disseny més neutre i clàssic.\nDisposició de les làmines. Encara que el més habitual és col·locar-les en paral·lel a la paret més llarga de l’estada, hi ha moltes altres opcions de disseny, des de figures geomètriques fins a espigues. Tanmateix, només t’hi pots atrevir si l’habitació és àmplia; en cas contrari, el terra es veurà molt carregat. Per a espais estrets, en canvi, una bona solució per donar sensació d’amplitud és col·locar les làmines en perpendicular.\nNeteja i reparacions. Dependran del tipus de material que hagis triat. Has de tenir en compte que la fusta natural es pot polir i envernissar, per la qual cosa, a la llarga, dura més. En canvi, el laminatge no permet restauracions.


Fontscaldetes: Tu ajudes 2011\nTu ajudes 2011\nAquest és el segon any que el projecte de Fontscaldetes pot rebrer l'ajuda del projecte TU AJUDES de CatalunyaCaixa. L'any passat vam aconseguir 1.900 Euros que hem aprofitat per acabar l'exterior de l'església. Ara ens posem a treballar en l'interior.\nAjudar-nos no et costa res. Si ets client de CatalunyaCaixa només cal que vagis a la teva oficina i diguis que vols votar per FONTSCALDETES amb el codi 1193. I ja està.\nAmb Tu Ajudes, els clients de CatalunyaCaixa decidiu els projectes, presentats per entitats sense afany de lucre, que voleu posar en marxa. Amb els Vots Tu Ajudes que hagueu acumulat durant l’any 2010 podeu votar els projectes que voleu fer realitat.\nPodeu fer-ho de l’1 de març al 30 d’abril de 2011, des d’aquest lloc web o des de la vostra oficina de CatalunyaCaixa.\nVota per Fontscaldetes: http://www.tuajudes.com/votar/projecte/2011/1193


Publicat per SOCIETAT LLEIDATANA DE CIÈNCIA POLÍTICA I SOCIOLOGIA a 14:10 Enllaços a aquest missatge\nEL COL·LEGI DE POLITÒLEG I SOCIÒLEGS ACONSEGUEIX UN COMPROMÍS PER A INCLOURE POLITÒLEGS I SOCIÒLEGS EN LA MEDIACIÓ DEL DRET PRIVAT\nEls membres de la Comissió de Justícia, Dret i Seguretat Ciutadana del Parlament de Catalunya, encarregada de debatre el projecte de Llei de Mediació en l’àmbit del Dret Privat, es van comprometre amb el Col·legi de Politòlegs i Sociòlegs de Catalunya a incloure la figura dels titulats i titulades en Ciències Polítiques i en Sociologia com a professionals capacitats per a exercir la mediació, després de la compareixença de la degana del Col·legi, Anna Parés, en aquesta comissió, el passat 26 de febrer.\nConeixedors del fet que el Parlament de Catalunya estava treballant en l’elaboració d’aquest projecte de llei, anteriorment a aquesta compareixença, el Col·legi ja va dirigir un escrit als diferents grups parlamentaris, el juliol de 2008, reclamant-ne aquesta inclusió. Posteriorment, i coincidint amb la compareixença de la degana, el Col·legi es va tornar a dirigir, aquest cop a la Comissió de Justícia, Dret i Seguretat Ciutadana per tal que es reconegui a politòlegs i sociòlegs com a professionals altament qualificats per a desenvolupar tasques en l’àmbit de la mediació.\nUna reclamació que va verbalitzar personalment la degana del Col·legi en l’esmentada compareixença davant la Comissió al Parlament, on va comunicar la necessitat que tant en el projecte de Llei que s’està debatent, com en el seu posterior desplegament i aplicació no es tornés a produir l’omissió de politòlegs i sociòlegs de la regulació professional de la mediació en l’àmbit del dret privat a Catalunya, com va succeir l’any 2001 amb l’aprovació de la Llei de Mediació Familiar de Catalunya.\nAquell any, tot i les gestions dutes a terme pel Col·legi, en la Llei de Mediació Familiar de Catalunya es contemplava com a perfils capacitats per a la mediació únicament les persones llicenciades o diplomades en dret, psicologia, treball social, educació social, i en aquells altres estudis universitaris que es determinés per reglament. Sociòlegs i politòlegs no van ser inclosos entre aquests.\nDes d’aleshores, aquesta exclusió s’ha convertit en una antiga i reiterada reivindicació per part del Col·legi, qui al llarg de tots aquests anys ha treballat per assolir l’objectiu que sociòlegs i politòlegs puguin desenvolupar la seva carrera professional en l’àmbit de la mediació d’una forma normalitzada. Així, si bé els nostres perfils professionals varen quedar exclosos per llei de la possibilitat d’exercir com a mediadors en l’àmbit familiar, hi havia un altre àmbit, el de la mediació comunitària, sense regulació específica, on el Col·legi va començar a treballar per tal d’anar consolidant el nostre perfil professional en aquest camp, a fi i efecte que quan es procedís a la seva regulació els nostres perfils no en poguessin quedar exclosos.\nÉs precisament en mediació comunitària que sociòlegs i politòlegs són ja un perfil consolidat, mentre que fins ara han restat exclosos per llei de la mediació familiar. Aquest fet no es dóna en altres països com els Estats Units, Gran Bretanya o França, tots ells amb una llarga i àmplia trajectòria en aquesta fórmula de resolució alternativa de conflictes, i on la figura del mediador correspon a persones formades en Ciències Socials i que han seguit una formació complementària àdhuc a l’exercici de la mediació.\nÉs aquest el cas de molts politòlegs i sociòlegs a Catalunya. Més enllà dels coneixements adquirits en la titulació en temes com sociologia de la família, demografia, resolució de conflictes o polítiques socials, molts d’ells han orientat la seva carrera professional amb formació especialitzada en estudis en l’àmbit de la mediació.\nDavant d’aquesta evidència i, donat el creixent interès d’aquest col·lectiu professional per l’àmbit de la mediació, el Col·legi de Politòlegs i Sociòlegs de Catalunya ha estat treballant durant aquests darrers 8 anys perquè no es tornés a produir l’omissió injustificada dels professionals de la Ciència Política i de la Sociologia en l’àmbit de la mediació. És en aquest sentit que ens congratulem del fet que els membres de la Comissió de Justícia, Dret i Seguretat Ciutadana hagin assolit el compromís que els nostres professionals finalment puguin exercir com a mediadors tant en l’àmbit familiar com en el civil.\nPer tot això, aquesta esdevé una molt bona notícia per a tots aquells sociòlegs i politòlegs que vulguin dedicar-se a la mediació, així com també suposa un pas endavant per a tot el col·lectiu d’aquests professionals.\nFont: Col·legi de Politòlegs i Sociòlegs de Catalunya. Enllaç amb l'article a la pàgina del Colcpis .\nPublicat per SOCIETAT LLEIDATANA DE CIÈNCIA POLÍTICA I SOCIOLOGIA a 13:01 Enllaços a aquest missatge\nEtiquetes de comentaris: Anna Parés, Colcpis, Mediació al Dret Privat\nEL COL·LEGI POLITÒLEGS I SOCIÒLEGS ADVOCA PER UNA MAJOR PRESÈNCIA DE POLITÒLEGS I SOCIÒLEGS A L’ADMINISTRACIÓ PÚBLICA\nEl departament de Governació i Administracions Públiques està tramitant actualment l'Avantprojecte de Llei de Mesures en Matèria d'Ocupació Pública. L’objectiu d’aquesta futura llei és regular l’ocupació pública catalana, tant en la seva ordenació i estructura com en la selecció i reclutament dels empleats públics. El Col·legi treballa, des de l’inici de la configuració de l’esborrany d’aquest Avantprojecte, perquè sociòlegs i politòlegs tinguin dins l’Administració Pública a Catalunya el reconeixement i la presència que mereixen per les seves capacitats i coneixement.\nEn l’escrit del Col·legi adreçat al secretari del departament de Governació i Administracions Públiques, es fa constar l’especificitat de coneixements i aptituds que aporten sociòlegs i politòlegs com a professionals experts de l’Administració Pública i l’anàlisi social. Un valor afegit que queda palès al Llibre Blanc sobre les titulacions dels Graus de Ciències Polítiques i de l'Administració i de Sociologia, elaborat per l'Agència Nacional d'Avaluació de la Qualitat i Acreditació (ANECA).\nAquest llibre defineix diversos perfils professionals per a sociòlegs i politòlegs en l’exercici de les seves funcions a l’Administració Pública, entre els quals es troba el de Tècnic/a de les Administracions Públiques, Gestor d'organitzacions o Investigador/a i analista de l'opinió pública. Treballant en la línia de la defensa i consolidació de la professió, el Col·legi també va elaborar un document on es defineixen els perfils professionals dels titulats en Ciències Polítiques i en Sociologia, destacant-ne, entre d’altres, la figura del gestor i assessor de l’àmbit públic.\nFont: Col·legi de Politòlegs i Sociòlegs. Enllaç amb l'article a la pàgina del Colpis.\nPublicat per SOCIETAT LLEIDATANA DE CIÈNCIA POLÍTICA I SOCIOLOGIA a 12:55 Enllaços a aquest missatge\nEtiquetes de comentaris: Administració pública, Colcpis, gestor i assessor de l'àmbit públic\nPublicat per SOCIETAT LLEIDATANA DE CIÈNCIA POLÍTICA I SOCIOLOGIA a 12:13 Enllaços a aquest missatge\nPublicat per SOCIETAT LLEIDATANA DE CIÈNCIA POLÍTICA I SOCIOLOGIA a 20:36 Enllaços a aquest missatge


INFO RÀDIO CALELLA: Xerrada sobre malalties minoritàries\nCalella ha donat aquest dimecres el tret de sortida als actes de la Marató de TV3. Va ser una xerrada a l'Escola Freta sobre les malalties neuromusculars a càrrec del Doctor Jaume Colomer, de la Unitat de Patologia Neuromuscular de l'Hospital Sant Joan de Déu.\nUnes 70 persones han assistit aquest dimecres a la xerrada sobre les malalties neuromusculars impulsada per l'Associació de Minusvàlids de l'Alt Maresme que s'ha fet a la sala d'actes de l'Escola Freta. Es tracta del primer acte que Calella celebra en el marc de la Marató de TV3.\nLa conferència ha anat a càrrec del doctor Jaume Colomer, de la Unitat de Patologia Neuromuscular de l’Hospital Sant Joan de Déu. El doctor Colomer ha destacat la importància de la investigació en el cas de les malalties minoritàries. No en va hi ha unes 7.000 malalties d'aquest tipus. Un nombre important, tot i que la prevalença és d'una persona afectada per cada 2.500 pacients. Jaume Colomer recorda que el 90 per cent dels diners recaptats durant la Marató es destinen íntegrament als projectes d'investigació.\nLa impulsora de la xerrada d'aquest dimecres ha estat Maria José Serra, que forma part de l'Associació de Minusvàlids de l'Alt Maresme, ADIAM, i té 2 filles afectades per un tipus de distròfia muscular de la qual aquesta última setmana s'ha descobert el gen que la provoca. Ella mateixa ha relatat en el vídeo que completa la informació com és el dia a dia per a les seves 2 filles.\nCalella, com la resta de poblacions de Catalunya organitzen aquests dies un munt d'activitats per recaptar diners per a la Marató de TV3.


Bloc 2 - Tema 1  | Dissenys de Recerca (UB) | Unybook\nBloc 2 - Tema 1 (2016)\nBloc 2 - Tema 1\nPsicologia 2015 – 2016. Dissenys de Recerca. Bloc II. Tema 1.\nPLANTEJAMENT D’ESTUDIS EXPERIMENTALS I QUASI-EXPERIMENTALS 1. CARACTERÍSTIQUES COMUNES - Objectiu: identificació de patrons o regularitats, però també de diferencies individuals (psicologia diferencial) - Manipulació: Els fenòmens que estudiem són manipulats per l’investigador per intentar establir relacions de causalitat.\n- Control: s’han de controlar tots els factors que interactuen per evitar errors.\nLa manipulació i el control de les variables fan que estudiem de manera artificial però també que ens assegurem que si establim relacions, seran de causa-efecte.\n- La diversitat de dissenys que hi ha possibilita l’elecció d’un més adient per cada problema específic. Les tipificacions estan més estructurades, és més clar saber quin hem d’usar en segons quin cas.\na. FASES DE LA RECERCA 1) Determinació d’objectius: recerca bibliogràfica i plantejament de les hipòtesis. Trobem dos tipus d’estudis: - Exploratoris: quan no hi ha models previs que permeten deduir una resposta al problema.\n- Confirmatoris: quan trobem models anteriors que permeten verificar una hipòtesis clara que he plantejat.\n2) Planificació de la recerca: estudi que verifiqui la hipòtesis o analitzi les variables implicades. Es decideix un disseny de recerca que aplicarem després en funció de les variables que analitzarem, els subjectes a partir dels quals analitzarem el fenomen i els controls que establim a la situació.\n3) Execució de la recerca i obtenció de resultats.\n4) Anàlisi i valoració de resultats: verifiquem mitjançant proves estadístiques adequades que ens donen unes conclusions que connectem amb el primer punt.\nb. VARIABLES A la segona fase de la recerca, realitzem una determinació de variables, separant-les en: - Independents (x): variable que manipulem. S’han de determinar els valors que volem estudiar. Per exemple, si volem mirar dos valors extrems o valors progressius.\n- Dependents (y): variable de la que obtenim el registre de l’efecte de les variables independents. Han de complir tres requisits: o Validesa: que mesuri el que volem registrar.\no Fiabilitat: estabilitat i consistència en les dades.\no Sensibilitat: que permeti discriminar si la variable independent afecta o no.\n- De possible confusió: qualsevol altre variable que pot haver afectat a la dependent que no sigui la independent. Es poden dividir en ambientals o en característiques personals. A més coneixement de l’àmbit, més fàcil detectar-les per evitar conclusions esbiaixades. A vegades no surt a compte eliminarles i el que fem és neutralitzar-les. Per exemple, volem reduir una mostra a un gènere, neutralitzem l’efecte i agafem la meitat de la mostra homes i la meitat dones. Té l’avantatge de que després podem mirar diferencies entre gènere, encara que no sigui l’objectiu de l’estudi.\nExemple: volem veure si el soroll ambiental afecta al rendiment. Es crea una situació on uns subjectes han de memoritzar una sèrie de paraules mentre nosaltres anem canviant el soroll ambiental. La variable independent és el soroll ambiental, on haurem de establir si augmentem el soroll progressivament o agafem només silenci i soroll com a valors extrems. La variables dependent és el rendiment, la memòria. I per últim, variables estranyes podrien ser la fatiga o la sordesa.\nc. MOSTRA Psicologia 2015 – 2016. Dissenys de Recerca. Bloc II. Tema 1.\nUtilitzem tècniques de mostreig aleatori per fer que la mostra sigui representativa.\nExemple: cinc subjectes escollits aleatòriament se’ls hi presenta una llista de 20 paraules que han de memoritzar. Veiem que no tots els subjectes memoritzen el mateix numero de paraules i això és degut a factors sistemàtics i aleatoris.\nEns permet separar la variabilitat entre: - - Variació sistemàtica: factors que actuen sobre tots els subjectes i els influeix cap a una mateixa direcció.\nEns explica per què hi ha diferencies entre els grups.\no Primària: diferencies en la variable independent. Es pot calcular amb les diferencies entre les mitjanes de cada grup. En l’exemple, el número de repeticions.\no Secundària: a causa d’una variable estranya no controlada. En l’exemple, els subjectes del grup 3 pot ser tenen més capacitat de memòria que els dels grup 1 i 2 i per això, recorden més.\nVariació aleatòria: factors que actuen en diferents direccions, és a dir, diferencies individuals. Expliquen la variabilitat entre els subjectes del mateix grup. No es pot controlar, ve donada per l’atzar.\n2. DIFERÈNCIES La diferència principal és la manera en la que formen els grups: - Experimentals: l’investigador té el control sobre la formació dels grups i els configura per que tinguin el màxim grau d’equivalència. Es pot fer amb una aleatorització de l’assignació dels participants dels grups.\n- Quasi – experimentals: l’investigador treballa amb grups naturals o ja formats, per exemple, una classe o una empresa. Això provoca que a vegades, els grups no són equivalents i s’intenta suplir aquest error amb suplements de control com, per exemple, registres pre-test, l’establiment de grups de control o altres.\na. MOSTRA Hi ha dificultats a l’hora de trobar mostres representatives ja que quan l’investigador comença la seva recerca, probablement haurà d’escollir subjectes “disponibles” i això no forma un mostratge aleatori. Quan ens trobem amb aquestes limitacions ens trobem en un mostratge incidental o causal.\nb. VARIABLES INDEPENDENTS Podem treballar amb: - Una variable independent, formant un disseny simple. Els valors de la variable determinaran els tractaments o condicions experimentals que utilitzarem a l’estudi. Tractament es refereix a cadascun dels valors que tingui una variable dependent, no l’hem de confondre amb la idea de tractament clínic o terapèutic.\n- Més d’una variable independent, formant un disseny factorial. Les condicions experimentals vindran donades per les combinacions dels valors de les diferents variables independents.\nEs possible treballar amb variables pròpies del subjecte com si fossin variables independents? Com que no podem manipular la variable no podríem parlar d’un disseny estrictament experimental. Però sí que podem combinar la variable de subjecte amb una variable manipulable en un estudi experimental. En aquest cas, podem parlar de variables independents actives o manipulables i classificatòria o assignada.\nExemple: valorar si els subjectes introvertits realitzen millor tasques que impliquen atenció que els extravertits. No es pot manipular la introversió o la extraversió d’un subjecte, però si podríem mirar, per exemple, el rendiment dels subjectes extravertits i introvertits en una tasca de memòria en funció de si el material té significat o no. Variable Psicologia 2015 – 2016. Dissenys de Recerca. Bloc II. Tema 1.\nactiva o manipulable: tipus de material. Variable classificatòria o assignada: extraversió – introversió. Variable depenent: taxa de record.\nL’objectiu d’un experiment és valorar l’impacte d’una variable independent sobre la dependent. Per aconseguir-ho, la diferencia entre els valors que dóna la variable independent hauria de ser el més gran possible, però no sempre agafar valors extrems és la millor opció. S’han d’escollir acuradament els valors de la variable independent per qualsevol experiment. Ens podem veure en diferents situacions diferents, segons el criteri: - - Valors extrems: per exemple, per veure si el nombre d’alternatives de resposta fa augmentar el temps de resposta en un estudi de temps de reacció simple. Els estudis afirmen que quantes més alternatives de resposta, més llarg és el temps de reacció.\nValors òptims: per exemple, voler esbrinar si el volum de música ambiental en un lloc de treball influeix en el rendiment. Agafem un quants valors (més de dos).\nValors múltiples: en principi, quants més valors agafem millor, però hem de tenir en compte que això incrementa la complexitat i la durada de l’estudi. Es recomana mínim 3.\nc. TÈCNIQUES DE CONTROL Neutralització o eliminació de l’efecte de les variables de confusió.\nQue les variables situacionals i ambientals siguin el més constants possible.\nEstandarditzar el procediment experimental.\nLes variables de subjecte s’han de neutralitzar. Evita alguns problemes però crea dificultat a l’hora de generalitzar els resultats. Depenent de l’impacte que tenen les variables pròpies de subjecte cal no eliminar-la i controlar-la equilibrant els grups.\nTIPUS o Directes: impliquen una actuació de l’investigador abans de la realització de l’estudi. Tendeixen a crear situacions controlades i per tant, artificials.\n Aleatorització  Aparellament, bloqueig: s’usen en dissenys de grups homogenis.\n Subjecte com a control propi  Grup control  Línia base  Constància  Contra balanceig o Indirectes: aplicació de tècniques estadístiques per valorar alguns aspectes que poden dificultat la interpretació correcta dels resultats. Són auxiliars, s’usen per veure si les directes han funcionat bé.\n Valoració d’equivalència de grups  Estimació i anàlisi de la variància de l’error  Ajust de dades d. VARIABLES DEPENDENTS Han de complir tres requisits: validesa, fiabilitat i sensibilitat.\nIndicador: la variable dependent ens pot informar sobre algun tipus de procés intern no directament observable. Exemple: tenim tres variables que es relacionen amb canvis en el nivell d’ansietat: ritme cardíac, activitat electró-dermal i escala psicomètrica d’ansietat-estat. Si les tres canvien de forma correlacionada en funció de la variable independent (nivell de soroll ambiental), podrem argumentar que el nivell de soroll ambiental té un impacte en l’ansietat. Les tres variables són indicadors del canvi que realment estudiem, la ansietat.\ne. VALIDESA - La validesa és la consistència dels resultats. Trobem dos tipus: Interna: seguretat que tenim de que els canvis que veiem en VD són deguts a VI.\nExterna: capacitat de generalització dels resultats a altres subjectes, altres valors de VI i altres situacions.\nSi prioritzem una, disminueix l’altre. En els experimentals, es prioritza la interna.\nTags: dissenys de recerca dissenys bloc 2 dissenys de recerca,dissenys,bloc 2\nDissenys de Recerca - Bloc 3 (2016) Apunte\nDissenys de Recerca - Tema 2. Tècniques de registre (2017) Apunte\nDissenys de Recerca - Tema 1. Plantejament estudi observació (2017) Apunte\nDissenys de Recerca - Tema 1. Planteamiento de estudios experimentaless y cuasi-experimentales (2017) Apunte\nDissenys de Recerca - Tema 2. Diseños experimentales de dos grupos y multigrupo (2017) Apunte


BarcelonaAna Boadas i Quim Masferrer presentaran les campanades de TV3 d'aquest any. La cadena ha anunciat aquest dimecres al migdia que la reportera del magazín 'Divendres' serà la parella del presentador d''El foraster' en el programa que donarà la benvinguda al 2014. L'ARA ja havia avançat aquest dimecres el nom de Masferrer, però quedava pendent saber qui seria la seva acompanyant.\nTal com ha explicat també l'ARA, les campanades s'emetran des de les Fonts de Montjuïc de Barcelona, on La Fura dels Baus –juntament amb Focus i la Pirotècnia Igual– oferirà un espectacle en què els focs artificials substituiran les campanades. L'Home del Mil·lenni, una construcció de quinze metres d'alçària que La Fura dels Baus ja va fer servir per rebre el 2000, serà un dels protagonistes d'aquesta celebració, en la qual participaran també els Castellers de Sants. Segons explica TV3, s'instal·laran dues pantalles gegants a l'avinguda Maria Cristina, a les quals es projectarà la imatge del rellotge que indicarà els quarts i les hores. Al punt de la mitjanit esclataran diversos "volcans de foc" que provocaran "una gran explosió" darrere de la Font Màgica.


[Vídeo] La matussera resposta de Carrizosa que demostra que Cs no té arguments que justifiquin un nou 155 La República\n[Vídeo] La matussera resposta de Carrizosa que demostra que Cs no té arguments que justifiquin un nou 155\nAvui, el portaveu parlamentari de Ciudadanos, Carlos Carrizosa, en roda de premsa al Parlament després del ple d’avui, ha demostrat un parell de coses: una ja la sabíem, les tremendes […]\nAvui, el portaveu parlamentari de Ciudadanos, Carlos Carrizosa, en roda de premsa al Parlament després del ple d’avui, ha demostrat un parell de coses: una ja la sabíem, les tremendes dificultats que té a l’hora de parlar en català malgrat haver nascut a Barcelona i haver viscut tota la seva vida a Catalunya. L’altra és que Ciudadanos navega per l’espai sideral quan ha de justificar un nou 155 contra Catalunya, un exemple que dilapida l’argumentari en contra de l’escola en català.\nUna periodista, durant la roda de premsa, li ha preguntat quins eren els arguments que justificaven una nova aplicació del 155 i la seva resposta ha estat el que es podria definir com “una cantinflada” tal com es pot veure al vídeo.\nLa resposta ha estat tan buida de contingut que ha demostrat que l’ideari de Ciudadanos tan sols és incendiari i de fomentar la crispació: “estic suggerint que si Torra no es considera el president d’una comunitat autònoma i estem tornant a la il·legalitat absoluta com la viscuda avui al Parlament, i li hem de preguntar al senyor Torra si hi ha una voluntat rebel amb les lleis i la Constitució”.\nQuan rasques una mica i veus que la política de Cs només pretén generar crispació i provocar. Atenció els motius de Carrizosa per aplicar un nou 155 👇més info aquí: https://t.co/HfVpqQzB1U pic.twitter.com/6TxEqODqth\n— Gerard Sesé (@gerardsese) 2 d’octubre de 2018


EL PREGÓ DEL CLAVELL | CORPUS DE SITGES\nDesprés d’iniciar-se la tradicional i primera sortida dels gegants de l’anypels carrers de Sitges, aquests s’atansaran fins als jardins de la Societat Recreativa El Retiro, per fer-hi una aturada enmig de la cercavila. En aquest espai, envoltats de l’Exposició de Clavells s’hi declamarà el Pregó del Clavell.\nL’anomenat “Pregó del Clavell” es va iniciar el 1962, i el declamen principalment sitgetanes i sitgetans amb una forta vinculació amb la població, la festa i les seves tradicions (els darrers anys han sigut pregoners l’actriu Anna Barrachina o el periodista Jaume Freixes). L’acte el presideix l’alcalde de Sitges, que al mateix temps inaugura l’Exposició de Clavells, juntament amb la presidenta de El Retiro, els regidors,les pubilles i els hereus,… i és obert a tot el poble. Un cop acabat el pregó, els gegants continuaran amb la seva cercavila fins a retornar a l’Ajuntament.\nCliqueu per consultar el llistat de pregoneres i pregoners que han declamat el Pregó del Clavell.\nEL PREGÓ DEL CLAVELL EN IMATGES\nFoto de capçalera: A punt d’iniciar-se la declamació del Pregó del Clavell per part de Valentí Mongay en el Corpus de 2012. © Autor: Josep Maria Alegre, Tots els drets reservats. Queda prohibida la reproducció total o parcial d’aquesta publicació sense l’autorització expressa del seu autor/a.


Opinió – Pàgina 14 – Federalistes d’Esquerres\nActualitat, OpinióBy admin12 d'abril de 2016La gestió de les llistes de Salut és un important símptoma de com el govern català encara la seva tasca de governar. Comença per identificar i denunciar un problema. Després tanca l’assumpte de fons anunciant que es podrà resoldre quan Catalunya sigui independent. S’afegeix que la independència no serà immediata i que no només depèn…\nRafael Jorba: “Bilingüisme intel·ligent” (LV 12.04.16)\nActualitat, OpinióBy admin12 d'abril de 2016El català és la llengua pròpia de Catalunya, però enlloc no està escrit que el castellà sigui una llengua impròpia o estranya. Aquesta complexitat catalana, inclòs el caràcter bilingüe dels seus ciutadans, és un valor afegit en l’era de la globalització: les societats del segle XXI són més plurals –també més conflictives– i estem més…\nFrancesc Pau Vall: “Estat autonòmic o Estat federal?”\nOpinióBy admin6 d'abril de 2016L’organització institucional de l’Estat autonòmic espanyol té mancances greus. Una és que les comunitats autònomes no participen en l’adopció de les decisions de l’Estat central. A més, s’haurien de determinar amb claredat les competències de l’Estat central i les de les comunitats autònomes, i l’àrbitre entre l’Estat i les comunitats autònomes, el Tribunal Constitucional, no…\nJoan Boada: “Venen fum”\nActualitat, OpinióBy admin5 d'abril de 2016El Govern viu de la gesticulació, de la venda del fum de la desconnexió. El cert és que no governa, no fa res o, en el millor dels casos, continua fent el mateix que van fer els governs de Mas durant els darrers cinc anys. El que tenen clar els de JxS és que han…\nUn manifest lamentable (Editorial LV 04.04.16)\nActualitat, OpinióBy admin4 d'abril de 2016Considerar ara, com sosté el manifest impulsat per l’associació Llengua i República i pel grup Koiné, que el castellà és una llengua “exògena” i que els seus parlants són “colonitzadors involuntaris” és, no ja políticament delirant i, per etnicista, èticament inquietant, sinó un atac frontal a la tradició catalanista, que ha estat sempre un corrent…\nVíctor Saura: “Facin el favor de no preguntar més pels 18 mesos”\nActualitat, OpinióBy admin28 de març de 2016Si algú s’havia reservat el juliol de 2017 per ser a casa i no perdre’s així el gloriós moment de la declaració de la independència de Catalunya, sàpiga que pot planificar les seves vacances tranquil·lament. “Facin el favor de no preguntar més pels 18 mesos” (Catalunya Plural, 28 de març de 2016)\nSoledad Gallego-Díaz: “Amb la porta tancada i més exposats que mai”\nActualitat, OpinióBy admin27 de març de 2016Per què no és possible actuar a Europa de manera conjunta, molt més eficaç? Perquè la idea dels Estats nacionals com a garants de la seguretat dels seus ciutadans té unes arrels molt profundes. I perquè aquells polítics que volen renacionalitzar les seves polítiques o que temen que se’ls retrati com a dirigents febles, converteixen…\nManuel Cruz: “Que n’aprenguin!”\nActualitat, OpinióBy admin27 de març de 2016Artur Mas, instal·lat en el confort de la sala de màquines del seu partit, es dedica a matisar, reconvenir i proposar, fins i tot en sentits molt diferents als que defensava quan estava al poder. La política catalana ja fa massa temps que està abandonada al consignisme més desbocat, a l’esloganisme més insubstancial o, si…\nFrancesc Valls: “El sexe i la independència”\nActualitat, OpinióBy admin27 de març de 2016Per a Esquerra la resolució d’acabar amb la discriminació d’alumnes per sexes ha de deixar-se per a quan arribi la independència. Els republicans van justificar el seu vot amb l’argument que hi ha escasses possibilitats si es presenta un recurs davant el Constitucional. No deixa de ser paradoxal que preocupi tant el que dirà l’Alt…\nEl federalisme o la forma política de la fraternitat (per Manuel Cruz)\nActualitat, Blog (Esquerra sense fronteres), OpinióBy admin23 de març de 2016La vulnerabilitat creix com un càncer dins i fora de les fronteres, com Arendt va albirar amb inquietant clarividència. El paper del federalisme en la crisi dels refugiats té ple sentit perquè el federalisme representa la forma política de la fraternitat: encarna, materialitza, institucionalitzant-los, uns valors i no es limita a apel·lar a ells com…


La galeria Mayoral rellegeix l’obra de Tàpies | Bonart\nLa galeria Mayoral, carrer Consell de Cent 286 de Barcelona, presenta del 17 de gener al 13 d’abril de el 2019 l’exposició Tàpies, avui. La mostra, que inclou una dotzena de pintures de mitjà i gran format i comissariada per Arnau Puig, oferirà una nova lectura l’obra del pintor posant l’accent en la vigència i rellevància de Tàpies al segle XXI, amb peces curosament seleccionades per la seva contundència plàstica i força expressiva, que abasten un llarg període de la seva trajectòria, des de 1958 a 2000.\nAquesta és la primera vegada que la galeria Mayoral dedica una monogràfica a Tàpies, encara que la seva obra forma part de l’ADN de la galeria i s’havia inclòs en exposicions col·lectives i en projectes pop-up. Amb aquesta mostra, la galeria Mayoral, especialitzada en art modern i de postguerra enfocat sobretot en els grans representants de l’avantguarda espanyola, iniciarà una programació singular durant el 2019 per celebrar el seu 30 aniversari.\nAntoni Tàpies (1923-2012) és un dels artistes crucials en l’evolució de la modernitat artística a Catalunya i Espanya i un dels representants més importants de l’informalisme a nivell internacional. L’exposició Tàpies, avui vol donar una mirada actualitzada de l’obra del pintor realitzada des del present de la mà del seu comissari, el filòsof i crític d’art Arnau Puig, que va compartir amb l’artista una gran amistat des de la creació del grup Dau al Set i que l’ha estudiat durant tota la seva trajectòria. La galeria vol fer una aportació a la tasca d’oferir una nova visió sobre l’obra de Tàpies, una obra compromesa i revolucionària, que continua generant preguntes i interpel·lant l’espectador en ple segle XXI.\nLa vigència de Tàpies es manifesta no només en el seu revolucionari llenguatge plàstic, sinó també en la seva visió humanista; la reivindicació de l’emoció i la poesia; la introducció de les filosofies orientals amb un magistral ús del buit com un element més en la tela; i el seu compromís cívic i social.\nLa mostra s’inicia precisament l’any 1958, quan Tàpies ja ha consolidat el seu llenguatge pictòric propi, participa a la Biennal de Venècia, on guanya el premi Unesco. Alterant la concepció tradicional de la superfície pictòrica i convertint-la en una mena de mur, Tàpies introdueix en ella incisions, gargots, marques, cal·ligrafies, empremtes i objectes enganxats. Una manera de treballar que va ser una constant durant la seva llarga trajectòria. A l’exposició es podran veure, entre altres, les obres Almenes (1959), Ocre amb sis collages (1973) o Petjades d’esquadres (1980).\nAmb motiu de l’exposició, s’editarà un llibre-catàleg que, a part del text del comissari Arnau Puig, inclourà, entre altres, entrevistes en profunditat als quatre directors de la Fundació Tàpies -Manuel Borja-Villel, Núria Enguita, Laurence Rassel i l’actual director, Carles Guerra- a càrrec de Llucià Homs, així com dos assajos de les comissàries Elise Lammer i Laura Copelin, que han realitzat una anàlisi sobre algunes de les obres de la mostra des d’una perspectiva actualitzada.\nA la imatge, obra d’Antoni Tàpies.\nEtiquetes: Antoni Tàpies · Galeria Mayoral


La llum marca el dissabte més car de la història, amb un preu de 226,93 euros MWh\nPublicat 16/10/2021 12:05CET\nEl preu mitjà diari de l'electricitat al mercat majorista caurà aquest dissabte un 2,1% respecte a aquest divendres, fins als 226,93 euros el megavat hora (MWh), tot i que aquest preu serà el més alt registrat fins ara en dissabte.\nFa una setmana, la llum se situava en 226,21 euros, de manera que la pujada en els últims set dies es limita a només el 0,3%. Així i tot, si es compara amb el mateix dia de fa un any, l'alça ascendeix al 424%, és a dir, més de cinc vegades superior.\nEl preu més alt d'aquest dissabte serà entre les 20.00 i les 21.00 hores, quan arribarà als 264,54 euros/MWh, mentre que el més baix es registrarà entre les 16.00 hores i les 17.00 hores, amb 192,07 euros/MWh.\nLa factura elèctrica ja s'ha disparat aquest mes d'octubre i si es mantenen els preus durant tot el mes l'usuari mitjà pagaria 135,57 euros, un 109,8% per sobre dels 64,61 euros de fa un any, segons l'anàlisi sobre l'evolució de la tarifa semirregulada del Preu Voluntari per al Petit Consumidor (PVPC) que fa Facua-Consumidors en Acció.\nDe fet, el Ministeri per a la Transició Ecològica i el Repte Demogràfic (Miteco) ha llançat una consulta pública prèvia relativa a la modificació del PVPC, que està totalment indexat al mercat majorista de l'electricitat i és la modalitat de contractació que trien 10,7 milions de consumidors, aproximadament un 40% de tots els domèstics.\nLa reducció de l'IVA al 10%, la suspensió de l'impost del 7% a la generació elèctrica, el descompte de l'impost de l'electricitat al 0,5% o la contribució esperada de 2.600 milions d'euros de les elèctriques procedent dels denominats 'beneficis caiguts del cel', són algunes de les mesures que ha presentat el Govern espanyol.\nNo obstant això, la Comissió Europea ha aparcat per a una reflexió a mitjà termini les mesures que ha proposat Espanya per respondre a l'escalada del preu de l'electricitat, com la possibilitat d'escometre compres conjuntes de gas per crear reserves estratègiques, al mateix temps que ha instat les capitals a donar "prioritat" a actuacions ja previstes en la legislació actual que poden tenir un impacte "immediat".